Μπάρτος Μπερεσίνσκι

Ο Μπάρτος Μπερεσίνσκι (πολωνικά: Bartosz Bereszyński) (γενν. στις 12 Ιουλίου 1992) είναι Πολωνός επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για την ΟΚ Σαμπντόρια και την Εθνική Πολωνίας.

 Σταδιοδρομία σε συλλόγους 
μικρογραφία|244x244εσ| Ο Μπερεσίνσκι με τη Λέγκια Βαρσοβίας το 2015
Ο Μπερεσίνσκι γεννήθηκε στο Πόζναν και έπαιξε ποδόσφαιρο ως νέος με τις ΤΠΣ Βινογκράντι Πόζναν, Ποζνάνιακ Πόζναν, Βάρτα Πόζναν και Λεχ Πόζναν. Έπαιξε ποδόσφαιρο σε επίπεδο ανδρών με τις Λεχ Πόζναν, Βάρτα Πόζναν και Λέγκια Βαρσοβίας. Ενώ ήταν στην Λεχ Πόζναν, έπαιξε στους προκριματικούς γύρους του UEFA Europa League. Ήταν ένας από τους πολύ λίγους παίκτες που μετακινήθηκαν εθελοντικά από τη Λεχ Πόζναν στη Λέγκια Βαρσοβίας, οι οποίοι είναι μισητοί αντίπαλοι,https://gloswielkopolski.pl/bereszynski-nie-jest-pierwszy-wszystkie-transfery-na-linii-lech-legia-zdjecia/ar/742603 του έδωσαν το παρατσούκλι «Ιούδας»https://www.przegladsportowy.pl/pilka-nozna/pko-ekstraklasa/legia-warszawa/bartosz-bereszynski-historia-przejscia-z-lecha-poznan-do-legii-warszawa/33htrqe και δέχτηκε βίαιη αντίδραση από τους οπαδούς της Λεχ.

Ο Μπερεσίνσκι αποβλήθηκε στον τελευταίο γύρο της φάσης των ομίλων του UEFA Europa League 2013-14 και τιμωρήθηκε για τους επόμενους τρεις ευρωπαϊκούς αγώνες. Δεν συμμετείχε στο δεύτερο γύρο ούτε στον πρώτο αγώνα του 3ου γύρου των προκριματικών του UEFA Champions League 2014-15. Ωστόσο, καθώς ο σύλλογός του δεν κατάφερε να τον συμπεριλάβει στην εγγραφή της ομάδας για τους αγώνες του δεύτερου γύρου, δεν είχε ολοκληρώσει τον αριθμό αγώνων τιμωρίας, όταν μπήκε ως αλλαγή στο 86ο λεπτό στον επαναληπτικό αγώνα εναντίον της Σέλτικ Γλασκώβης στον τρίτο γύρο. Η Λέγκια κέρδισε τον αγώνα με 2-0 και με συνολικό σκορ 6-1. Ωστόσο, αφού εξέτασε το λάθος, η UEFA κατοχύρωσε το αποτέλεσμα με νίκη 3-0 για τη Σέλτικ. Αυτό έκανε την σκωτσέζικη ομάδα να προκριθεί με τον κανόνα των εκτός έδρας γκολ.

Τον Ιανουάριο του 2017, ο Μπερεσίνσκι μετακόμισε στην Ιταλία, υπογράφοντας τετραετές συμβόλαιο με την ΟΚ Σαμπντόρια της Σέριε Α.

 Εθνική ομάδα 
Ο Μπερεσίνσκι  έκανε το διεθνές ντεμπούτο του για την Εθνική Πολωνίας στις 4 Ιουνίου 2013, σε φιλικό αγώνα εναντίον του Λιχτενστάιν.

Τον Μάιο του 2018 ορίστηκε στην προκαταρκτική 35μελή ομάδα της Πολωνίας για το Παγκόσμιο Κύπελλο του 2018 στη Ρωσία και ακολούθως στην τελική ομάδα, όπου αγωνίστηκε και στους 3 αγώνες της φάσης ομίλων.https://www.goal.com/en-gb/news/revealed-every-world-cup-2018-squad-23-man-preliminary-lists/oa0atsduflsv1nsf6oqk576rb

Στις 17 Μαΐου 2021, ονομάστηκε στην τελική αποστολή της Πολωνίας για το Ευρωπαϊκό Πρωτάθλημα του 2020.

Επίσης, ήταν μέλος της Πολωνίας στο Παγκόσμιο Κύπελλο του 2022 στο Κατάρ.

 Προσωπική ζωή 
Στις 14 Μαρτίου 2020, ο Μπερεσίνσκι βρέθηκε θετικός στον COVID-19, μετά την πανδημία COVID-19 στην Ιταλία. Ο πατέρας του, Πσεμίσουαφ Μπερεσίνσκι, ήταν επίσης επαγγελματίας ποδοσφαιριστής και επί του παρόντος επαγγελματίας προπονητής.

 Στατιστικά σταδιοδρομίας 

 Εθνική ομάδα 
Πολωνία ΈτοςΣυμ.Γκολ 2013 1 0 2014 1 0 2015 0 0 2016 1 0 2017 3 0 2018 10 0 2019 6 0 2020 6 0 2021 3 0 Σύνολο 31 0

 Παραπομπές 

 Εξωτερικοί σύνδεσμοι 

 Προφίλ στο Transfermarkt.com

Κατηγορία:Πολωνοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Λεχ Πόζναν
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Βάρτα Πόζναν
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Πολωνοί ποδοσφαιριστές στο εξωτερικό
Κατηγορία:Ποδοσφαιριστές Ευρωπαϊκού Πρωταθλήματος 2024